JohanHeinsen/ENO huggingface dataset:
Odense Adresse-Contoirs Efterretninger, 1830-12-31
Torsdagen den 13 Januar 1831, om Formiddagen Kl. 9, bliver i Hellerup Skove ved offentlig Auction bortsolgt nogle paa Roden staaende Eege og Bøge, for endeel tjenlige til Gavntømmer, samt circa 48 Læs Udhugning. Liebhaverne ville møde paa Ferritzlevgaard. Da ingen af de ved 3die Auction gjorte Bud paa Smed Niels Mathiesens Huus No. 249 her i Byen ere approberede, saa bliver bemeldte Huus, med Tilliggende, stillet til en endelig 4de Auction paa Stedet selv Tirsdagen den 11 Januar førstkommende, Kl. 10 Formiddag. Kjerteminde den 29 Decbr. 1850. Thaulow.
Odense Adresse-Contoirs Efterretninger, 1830-12-31
At Enken efter afdøde Fæstegaardmand Mads Madsen under Grevskabet Langeland i Hesselbjerg, Karen Hansdatter, ved Amtets Resolution af 24 dennes er erklæret umyndig, og at Gaardmand Rasmus Jeppesen i bemeldte Hesselbjerg, i Overeensstemmelse med D. L. 3-171, er beskikket til Værge for hende, saadant bringes herved til offentlig Kundskab. Tranekjær den 27 Decbr. 1850. J. A. H. Denker.
Odense Adresse-Contoirs Efterretninger, 1830-12-31
Under Stamhuset Dallunds Skiftejurisdiction er ved Døden afgaaet Huusfæster Mads Andersen af Allesøe og Huustroe Mette Pedersdatter, desaarsag indkaldes herved, ifølge Forordningen af 26 Octbr. 1792, saavel alle Arvingerne, hvoraf endeel skal opholde sig i Kjøbenhavn, som Boets Kredi= og Debitorer, til at møde ved en Skiftesamling, der afholdes paa Dallunds Skriverstue den 5 April 1831, og tjener til Arvingernes Efterretning, at ifølge Kongelig konfirmeret Testammener der ikkuns tilstaaet dem 10 Rbd. Sølv til Deling, og Resten af det ubetydelige Boe tilfalder den indsatte Arving, Pigen Maren Christensdatter. Heiberg. Dallund den 29 Decbr. 1830.
Odense Adresse-Contoirs Efterretninger, 1830-12-31
Døbte, Kopulerede og Døde. i Kjøbstaden Odense. i December Maaned 1830.
Odense Adresse-Contoirs Efterretninger, 1830-12-31
A. St. Knuds Sogn.
Odense Adresse-Contoirs Efterretninger, 1830-12-31
Døbte. Den 8de, Kjøbmand G. Preyss Datter: Wilhelmine Friederiche Julie Preyst; Fadd. Mad. Sørensen, Jfr. F. Hempel, Kjøbmændenne J. O. Rasmussen og Behrendt, Stud. Artium J. T. Döcker. Den 9de, Hvedebrødbagerm. J. N. Østerbyes Datter: Christiane Engelke Østerbye, Fadd. Mad. Lange fra Skebye, Jfr. Tommerup fra Steenstrup, Lieutenant v. Hellfad fra Weilegaard, Proprietair Roulund til Hesberg, Bødkerm. C. Rasch og Barnets Fader. Den 11te, Haarskjærer L. P. Sommers Søn: Lars Peter Mathiassen Sommer; Fadd.; Mad. Holst, Jfr. Breineberg, Snedkerm. C. Hansen, Skomagerm. P. Waldtlew, Skræderm. Kaiser. Den 12te, Toldbetjent A. J. Bonsils Datter, Rosalie Bonsils; Fadd.: Kancellieraadinde Friested, Jfr. J. Docker, Agent Andrup, Amtsforvalter Bekker, Toldkasserer Bourgeots, Stud. Artium T. Jbsen. Den 14de, Sekretair F. Wahlmanns Søn: Wilhelm Alfred Ferdinand Wahlmann, Fadd.: Kammerherreinde Holsteen, Frøken Christensen, Kammerherre Ridder Holsteen til Holsteenshuus, Etatsraad Ridder og D. M. v. Holten, Major Baron Ridder v. Wedel, Regimentschirurg Ridder Jacobsen. Den 23de, Brændeviinsbr. A. Madsens Søn: Jørgen Madsen; Fadd.: Madamerne Andresen og Steen eel, Kjøbmand Frydendahl, Møller og Orgelbygger Demant, Brændeviinsbr. N. Nielsen. Kopulerede. Den 11te, Jens Hansen og Jfr. Gustava Sahlberg. Døde. Den 6te, Reebslagerm. A. Bonnesens Søn, Rasmus Petersen, Bonnesen, 3/4 Aar. Den 8de, Gjæstgiver S. H. Strøms spæde Søn, Den 16de, Kukkenbager J. Ottesens Søn, Otto Lauriz Ottesen, 28 Uger, S. D., Kjøbmand F. W. Schierbechs Søn, Lorenz Waage Schierbech, 1 1/2 Aar. Den 18de, Almisselem J. Jürgensen, 69 Aar. Den 26de, Dagleier R. Hansens Søn, 5 Uger. Den 28de, Dagleier B. Simonsens Datter, 3 Uger. B. Frue Sogn.
Odense Adresse-Contoirs Efterretninger, 1830-12-31
Døbte. Den 20de, Selveiergaardmand Jørgen Pedersens Søn, Peder Jørgensen; Fadd.: Selveier R. Knudsens Kone, Pigen J. Jørgensen, Selveierne H. Knudsen og H. Petersen og Ungkarl A. Rasmussen, Kopulerede. Den 17de, Ungkarl Niels Madsen og Pigen Anne Petersen.
Odense Adresse-Contoirs Efterretninger, 1830-12-31
Døde. Den 3die, Skomagerm. A. Christesens Søn, Anders AdolylChristesen, 16 Dage. Den 14de, Dagleier L. Nielsens Datter, Karen Larsdatter, 1 1/2 Aar. Den 17de, Dagleier H. Mathiasen, 46 Aar. Den 27de, Smaahdl. A. Nielsen, 52 Aar. r. S. 1 Bjørnemose den 20 Decbr. 1830. Jensen. C. St. Hans Sogn. Døbte. Den 24de, Snedkerm. E. Esmanns Søn: Ludvig Johannes Ærmann; Fadd. Barnets Moder og Pigen R. M. Esmann, Barnets Fader og Snedkerlærling H. V. Ekmann. Den 26de, Barbeer J. C. A. Karstens Datter, Anthonette Vilhelmine Karsten; Fadd.: Jfr. Marvig og Hansen, Farver Schrøder, Smedem. Eibye og Bundtmager Eisinger. Kopulerede. Den 1ste, Malerm. Rasmus Claudi og Pigen Caroline Jespersen. S. D., Korporal Andreas Ulrik Hjeronymus Rørup og Pigen Ane Marie Andersen. Døde. Den 18de, Skomager R. Berggreens Datter, Sophie Amalia Berggreen, 3/4 Aar. Den 22de, Garverm. J. C. Spohrs hjemmedøbte Søn, Carl Georg Henrik Spohr, 6 Uger. Følgeblad til Fyens Stifts Adresse-Avis.
Odense Adresse-Contoirs Efterretninger, 1830-12-31
Paa Adressekontoiret faaes: Wiens Beleiring. Historisk Roman af Caroline Pichler. 2 Dele, 5 Rbd. 2 Mk. heftet. Ulrikkes Flugt. Roman af J. H. Schmidt, Professor, Ridder af Dbr. 2 Dele, 4 Rbd. 1 Mk. 8 s. heft.
Odense Adresse-Contoirs Efterretninger, 1830-12-31
Blandede Fortællinger og Noveller af Zschokke, Lohmann, Spindler og Manfred. 2 Deele. 1 Rbd. 2 Mk. 8 s. Digte af berømte danske og svenske Forfattere. Med Kobber. 1 Rbd. De danske Søeofficerer og Dødsdandsen. To originale Fortællinger af L. Kruse. 1 Rbd. 2 Mk. Gravernes Lyksalighed. Et Skjemtedigt af Lorenz Bynch. Anden Udgave, med en historisk Jndledning, besørget af J. L. Rohmann. Sognepræst til Tønning og Træden Menigheder i Aarhuus Stift. 2 Mk. 8 s. heftet. Urania af C. A. Tiedge. Oversat og ledsaget med en Epilog af Dr. F. Schmidt. 1 Rbd. 1 Mk. 8 s. Digtninger af Christian Vilster. 1 Rbd. 5 Mk. Erik Menveds Barndom. En historisk Roman af B. S. Ingemann. 3 Dele. 6 Rbd. 3 Mk. Valdemar Seier. En historisk Roman af B. S. Ingemann. Anden Udgave. 3 Dele. 6 Rbd. 3 Mk. Valdemar den Store og hans Mænd. Et episk Digt af B. S. Ingemann. 2 Dele i et Bind. 3 Rbd. Historien om de ti Vexirer og hvorledes det gik dem med Kong RaadBachts Søn. Oversat af Arabisk ved Prof. R. Rask. 1 Rbd. 1 Mk. Greverne Hohenberg. En Fortælling af Caroline Pichler. Oversat ved L. J. Flamand. 2 Dele, 2 Rbd. 3 Mk.
Odense Adresse-Contoirs Efterretninger, 1830-12-31
Eventyret. En meget sandfærdig Historie fra den allernyeste Tid. AfL. Kruse. 4 Mk. Elpizon eller og Sjælens Udødelighed af Christian Frederich Sintenis. Oversat af Tydsk ved Christian Gorm Limkilde, Doktor i Philos. og residerende Kapellan i Ærseskjøbing. 3 Deele. 4 Rbd. Eneboeren. Skuespil i 5 Oploge af Carl v. Holten, Etatsraad. 4 Mk. 8 s. heftet. Hvaddevillerne eller Komedie=Sjouernes Jubilæum. Vandeville i to Optog af Henrich Christiansen, Kontoirist. 2 Mk. Svend Grathe. Originalt Sørgespil. Udgivet af Theaterdirectionen. 1 Rbd. 2 Mk. Benj. Georg Sporons eenstydige danske Ords Bemærkelser oplyst ved Betragtninger og Exempler. Udgivet i alphabetisk Orden med nogle faa Tillæg af Mag. Ludwig Heiberg. 11 Mk. indb.
Odense Adresse-Contoirs Efterretninger, 1830-12-31
Nogle bemærkninger over Kommen= og Rapsæd=Avlen af P. C. Ægidius. 2 Mk. heftet. Veiledning til en fordeelagtig Høravl, især i de Egne hvor dens Dyrkning endnu er lidet bekjendt, af Stiftsprovst J. Stokholm. 21 s. heftet.
Odense Adresse-Contoirs Efterretninger, 1830-12-31
Nogle ældgamle danske Bonderegler og Mærkedage for Veirliget sammenlignede med nyere Erfaringer, ved Mathias Bugge. 24 s. heftet.
Odense Adresse-Contoirs Efterretninger, 1830-12-31
Juridisk Haandbog for Handlende, indeholdende Anmærkninger til Laugsartiklerne for Urtekræmmerne og Sukkerbagerne, grundede paa Lovgivningen, Resolutioner og Domme, saa og Erindringer, med Hensyn til flere Borgerklassers Handelsret, samt Udvalg af de vigtigste Anordninger, som vedkomme Handlende i Almindelighed med Anmærkninger ved Landsoverrets=Prokurator C. M. Hansen, 2 Rbd. heftet.
Odense Adresse-Contoirs Efterretninger, 1830-12-31
Dr. Gr. Begtrups bemærkninger over det engelske Landbrug. Med 7 Kobbere. 15 Mk. indb. Nød= og Hielpebog for Bondestanden, eller Beskrivelse ovor Landsbyen, Egerup i dens Lykke og Ulykke. Oversat af det tydske Sprog ved Provst L. Hasse. Efter befaling af Kommissionen for Almueskolerne paa Landet omarbeidet og udgivet af C. G. Rafn. 2 Rbd. indb.
Odense Adresse-Contoirs Efterretninger, 1830-12-31
Danske og norske Søeheltes Bedrifter fra Aarene 1797 til 1813. Ved Auditeur J. P. With. 2 Rbd. 12 s. heftet. Ærste Blicke in den weiblichen Wirkungskreis. Ein Vilderbuch zur er sten huuslicher Geschafte for gute Töchter, von C. A. Seidel. 3 Theile. 6 Rbd. indb. Kleine Fabelwelt fur kleine Leute, oder Sammlung der schønsten undlehrreichsten Fabeln fur die Jugend. Mit vielen Kupsern. 2 Rbd. indb. Die Hausthiere. Ein angenehmes Unterhaltungsbuch for die Jngend, von Dr. Pohlmann. Mit Kupsern. 2 Rbd. indb.
Odense Adresse-Contoirs Efterretninger, 1831-01-03
Storbrittanniens Stilling har i dette, ligesom i forrige Aar, været yderst kritisk. Det laborerer af saa megen indvortes Brøst, at det vanskeligt kan bevare sin gamle Jndflydelse paa Europas politiske Forfatning. Wellington holdt sig her i Spidsen af Forvaltningen, fornemmelig derved, at han, saavidt muligt, fulgte en liberal Politik med Hensyn til Landets indre Bestyrelse; men gik den aldeles modsatte Vei i sit Forhold til fremmede Magter. Og Grunden, hertil ligger dybt befæstet i Engellands Statsforfatning, hvormed Størstedelen af Nationen, kun ikke Adel og Geistlighed, har Grund til at være utilfreds. Derfor hører Man endnu idelig tale om en Parlamentsreform, om nye Korn love, om det ostindiske Kompagnies Monopol, om en almindelig Revision af Engellands Love o. s. v. Ogsaa bleve Ministrene slemt kompromitterede derved, at Prinds Leopold af Sachsen-Coburg frasagde sig Regjeringen over det græske Folk, og Wellington vilde neppe have holdt sig, dersom ikke Georg 4des Sygdom og paafølgende Død den 26 Juni havde gjort en Regjeringsforandring betænkelig. Nu besteeg Hertugen af Clarence under Navn af Wilhelm 4de Engellands Trone, og Oppositionen traadte nu frem med mere Holdning og Kraft, hvoraf fulgte at samtlige Ministre resignerede og et nyt Ministerium blev dannet, om hvis Grundsætninger vi endnu ikke kunne dømme. Landets Tilstand er over al Beskrivelse elendig; Handelen tager stedse meere af, og fremkalder en utallig Mængde næringsløse Mennesker, som under Løsenet: "Brød eller Død!" overalt afstædkomme indvortes Uroligheder. Brandstiftelser, liig dem, som fandt Sted i Frankerig, udbrede sig mere og meere, ja nærme sig til selve Hovedstaden, og Angrebene ere fornemmelig stilede mod de store Fabriker og Maskiner, der stedse gjøre Menneskehænder mindre fornødne. Man kan derfor med Sandhed sige, at Engelland bugner under sin egen Storhed, fordi det kan frembringe meere, end det under nærværende Konjunkturer og Rivalitet er istand til at afsætte. Det nye af de talentfuldeste og retsindigste Mænd sammensatte Ministerium har imidlertid bebudet store Forandringer, og Tiden allene vil lære, om det er istand til at fyldestgiøre Folkets Forventninger og Fornødenheder.
Odense Adresse-Contoirs Efterretninger, 1831-01-03
Udlandet. Jndhold. om Krig og Fred. Pohlsk Russiske Anliggender Keiserens Proklamation til Pohlakkerne. Opstand i Krakau. Rolighedens Haandthævelse i Posen). Frankerig (De Deputeredes Taksigelse til Tropperne og de Studerende). Om Krig og Fred.
Odense Adresse-Contoirs Efterretninger, 1831-01-03
Blandt de fremmede Gesandter i London hersker en saa overordentlig Virksomhed, at Fyrst Talleyrand, uagtet sin høie Alder, ofte arbeider til Kl. 2 om Natten. Den franske Gesandt, Marskal Maison, er i Wien bleven modtaget paa det venskabeligste, og har erholdt de bedste Forsikkringer. Derimod synes Forholdet til Spanien at blive meere spændt; General Harispe har faaet Overkommanden ved den spanske Grændse, med Ordre til at lade sætte alle Grændsefæstningerne paa Krigsfod. J Madrid tales ogsaa meget om Krig, alle faste Pladser sættes i Forsvarsstand, og store Udrustninger foretages. Saaledes vil inden lang Tid 33,000 Md. Provindsialtropper (de bedste, Spanierne eie) være paa Benene. J Toulon er Man beskjæftiget med at udruste 6 Linieskibe og 10 Fregatter, og for Artilleriet bliver der indkjøbt 6000 Heste. De Russere, som opholde sig i Paris, have faaet befaling til at ile med deres Afreise.
Odense Adresse-Contoirs Efterretninger, 1831-01-03
Pohlsk-Russiske Anliggender. Hs. Majestæt Keiseren har under 17 Decbr. udstædt følgende Proclamation til Pohlatterne: "Pohlakker, de forhadte Forsøg, hvortil Eders Hovedstad har været Vidne, har forstyrret Landets Rolighed. Jeg har erfaret det med retfærdig Uvillie, og føler dyb Smerte derover. Mænd, som vanære det pohlske Navn, have sammensvoret sig imod Eders Monarks Broders Liv, have forledet en Deel af Eders Hær til at forglemme sin Eed, og skuffet Mængden, med Hensyn til Landets vigtigste Jnteresser. Endnu er det Tid at afsone det Skeete, endnu er det Tid at forebygge uendelig megen Ulykke. Jeg vil ikke blande dem, der ville afsværge et Øiebliks Vildfarelse, med dem, som maa skee ville vedblive i Forbrydelsen. Pohlakker, hører en Faders Raad, lyder Eders Konges befaling! Det er vor Villie, at alle de russiske Undersaatter, som holdes i Fangenskab, skulle strax sættes i Frihed; at Administrations raadet skal tiltræde sine Forretninger i sin oprindelige Sammensætning, og med den Myndighed, som vi forhen have tillagt det; at alle civile Øvrigheder skulle punktlig følg Administrationsraadets befalinger og alle Korpschefer i den pohlske Armee beordres herved at marschere med deres Tropper til Plock, hvor Armeen skal samles. Korpschefern, skulle ufortøvet indgive en Beretning om Troppernes Tilstand; enhver Bevæbning, som er udenfor Armeens forordnede Status, bliver herved opløst, og Alle, som imod Lovene have grebet til Vaaben, skulle nedlægge dem, og overgive dem til Stedets Veteraner og Gensdarmer. Soldater i den pohlske Armee. Til enhver Tid var Eder Valgsprog: Ære og Troskab. Vort tappre RegimentGardejægere til Heft har givet et evigt mærkværdigt Beviis derpaa. Dem iblandt Eder, som maaskee hengive sig til Øieblikkets Forvildelse, men ile med at vende tilbage til deres Pligt, vil jeg ikke forstøde. Derimod ere Eders Konges Ord ikke rettede til Mennesker uden Troskab og uden Ære, og hvis de smigre sig med, at Rettigheder skulle blive dem tilstaaede til Løn for deres Forbrydelser, da er deres Haab forgiæves. De have forraadet deres Fædreland. Den Ulykke, som de berede det, vil falde tilbage paa dem selv.
Odense Adresse-Contoirs Efterretninger, 1831-01-03
Keiserens Feldequipager skulle allerede have forladt St. Petersburg, og den 14 Jan. meentes han selv at ville begive sig til Hæren.
Odense Adresse-Contoirs Efterretninger, 1831-01-03
Fra Krakan er ankommet en Deputation til Warschau med Beretning om, at hele Republiken var i Opstand, og ønskede at forene sig med Pohlakkerne. Ogsaa i preussisk Pohlen have adskillige Adelsmænd søgt at forlede Bønderne. til Opstand, og en Grevinde Mk skal saaledes have holdt offentlige Taler i denne Anledning; men Bønderne erkjende at de have det bedre nu end forhen, og forblive rolige. Da der desuagtet paa forskjellige Steder er opdaget Oplag af Vaaben, og Medlemmer af mange Familier hemmelig have begivet sig til Pohlen, saa har den kommanderende General for det 5te Armeekorps, v. Røder, og Overpræsidenten i Storhertugdømmet Posen udstædt en Bekjendtgjørelse med Advarsel herimod; og med Opfordring til de Bortreiste, under Fortabelse af alle deres Eiendomme, at vende tilbage igjen inden 14 Dages Forløb.
Odense Adresse-Contoirs Efterretninger, 1831-01-03
J Warschau haaber Man endnu bestandig paa Freden medens Man, som overalt i Riget, ruster sig til Krigen. En Hær af 130,000 Md. med 150 Kanoner nærmer sig Rigets Grændser; men Frihedens Venner, hvis Valgsprog, er Død eller Frihed!" ville neppe enten heraf eller af den keiserlige Proklamation lade sig bevæge til Underkastelse. Nationalgardens Organisation fortsættes med Jver, fra alle Sider indkomme frivillige Bidrag, og heri blive de Geistlige heller ikke tilbage. Overalt hersker den største Enthusiasme, Virksomhed og Stridslyst, og medens Magthaverne i Hoi vedstaden kun tale om deres Hengivenhed for Keiseren, berede de sig til at sætte deres Fordringer igjennem med væbnet Haand. Den lithaulske Armee, hvortil de for en Deel have sat deres Haab, skal derimod selv have bedet at maatte blive ført mod Oprørerne, for at give Beviser paa sin Troskab. Der siges, at Folket i Warschau har modsat sig Bønnen for Keiseren og Familie i Kirkerne, og at kun ved Nationalgardens Hjælp den gamle Skik er haandhævet i dens Udøvelse. Den fra Petersburg ankomne Oberst Hanke er atter vendt tilbage. Den russiske General Rosen har paa den ham tilstillede Erklæring svaret, at han Jntet vilde foretage sig, som ikke blev befalet ham af Cæsarewitsch.
Odense Adresse-Contoirs Efterretninger, 1831-01-03
Den til Gjennemsyn af det hemmelige Polities Papirer, nedsatte Kommission bekjendtgiør, at det er en Liste over alle civile og geistlige Embedsmænd, Æresdamer indbefattede, som har givet Anledning til det Rygte, at der i Warschau allene holdtes 900 Spioner, da Man har anseet ovennævnte Fortegnelse for en Spionliste. J Bjergværk staden Suchednikow, i Voiwodskabet Krakau, dannes et Kavallerieregiment af Bjergfolkene, som har til Valgsprog Død eller Seier!
Odense Adresse-Contoirs Efterretninger, 1831-01-03
Frankerig. Den store Krisis synes nu overstaaet, og Overvægten er falden paa Civilisationens og den lovmæssige Magts Side.
Odense Adresse-Contoirs Efterretninger, 1831-01-03
Nationalgarden har med beundringsværdig Opoffrelse vaaget over Hovedstadens Rolighed, og været tilligemed den første Militærdivision i 48 Timer under Gevær. Den gamle Lafapette forlod i 30 Timer ikke sine Vaabenbrødre.
Odense Adresse-Contoirs Efterretninger, 1831-01-03
Pairskammeret har ved den mod Folkeskriger udviste Standhaftighed erhvervet sig almindelig Agtelse. Ministrene og de første Embedsmænd have ogsaa viist sig deres Kalds Pligter voxne; især viste den unge Minister for det Jndre, Grev Montalivet, stor Virksomhed, og det var efter hans Raad, at Exministrene, rimeligviis til Held for dem og Byen, bleve førte til Vinennes strax efterat Dommen var afsagt, inden den endnu var bleven almindelig bekjendt Kongen har den 23 Decbr. i Nationalgardens Uniform, holdt en Mynstring over dens samtlige Legioner; Klokken 3 ankom han til Raadhuset, hvor han blev modtaget af Municipaløvrigheden. Da Præfekten, Odillon Barrot, yttrede, at Nationalgarden, Borgere og Øvrighed troede at have opfyldt deres Pligt, greb Kongen hans Haand, og tilkjendegav sin Glæde over, at have erholdt et Beviis paa, at der i Frankerig ikke er nogen større Magt end Lovens. Han har desuden udstædt en Berømmelse over Nationalgaarden og Linietropperne. Theatrene i Paris vare i flere Aftener lukkede, fordi Skuespillerne befandt sig under Vaaben. Eleverne i den polytechniske Skole, saavel som de juridiske og medicinske Studenter have udstædt en Opfordring, hvori det hedder: "Medborgere, lader os svare vor Patriotisme og vort Blod, for at bekjæmpe Frankerigs udvortes Fiender!" De gjennemdroge Gaderne, og opfordrede Alle til at raabe: leve Orden og Frihed! Enhver, som derimod raabte: "Ned med Ministrene, Ned med Pairerne!" bleve hæftede. Da der den 24 Decb. just handledes om Nationalgardens Reglement i de Deputeredes Kammer, foreslog Hr. Dupin den Ældre en Taksigelse til Den og Linietropperne for den udviste Standhaftighed, og Fædrelandskjærlighed, hvilket Forslag under stort Bifald blev eenstemmigen antaget. Men da Hr. Lafitte vilde have det udstrakt til de Studerende, blev det først antaget efter nogle Modsigelser og Debatter. Endeel Deputerede vare nemlig utilfredse med en af de Studerende udstædt Proklamation, hvori det dog kun hedder: uden hurtig Oprettelse af Orden er Friheden tabt, paa den grunder sig det offentlige Vel, thi Kongen ved vort Valg, Lafapette, Dupont af Eure, Odillon Barrot, vore og Eders Venner, have forsikkret Os en fuldstændig Organisation af den Frihed, som Man falbyder os, og som vi i Juli have betalt saa dyrt." Men Lasitte erklærede, at baade Polytechnikerne, Juristerne og Medicinerne havde tilbudt sig at forene sig med Nationalgaden. Siden have Eleverne af de 3 Skoler besluttet i en Forsamling at overveie, hvad Svar de bør give paa hine Forhandlinger.
Odense Adresse-Contoirs Efterretninger, 1831-01-03
Regjeringen er paa Spor efter en ultraroyalistisk Sammensværgelse, hvorom de Hæftede rimelig ville give nærmere Oplysning. Blandt disse befinde sig ogsaa to Geistlige. Ved at trænge ind i Frimurerlogerne i Grenellegaden har Man derimod ikke gjort nogen Opdagelse. Den 21 Decbr. fængsledes Mange, hvoraf Nogle bare Knebelsbarter, i Forstaden St. Germain vare Husene oplyste ligesom i Julidagene, hvorover Pøbelen udstødte Trudsler. J Gaden Dauphine slog Man Lygterne itu, og begyndte atter at opbryde Brostenene. Grev Sussy, Chef for den 11te Legion, blev farligt truffen af en Steen, men befandt sig dog bedre. Selv blandt Nationalgarden vakte Dommen Forhauselse og Harme, og en Nationalgardist, som i Julidagene havde mistet 2 Brødre, sønderbrød sine Vaaden af Forbittrelse. En Pøbelhob, som med en sort Fane drog hen til den juridiske Skole, for at opfordre Eleverne til Oprør, gav den første Anledning til at de Studerende droge ud.
Odense Adresse-Contoirs Efterretninger, 1831-01-03
Angaaende Ministre=Processen bemærkes endnu, at kun et Vidne erklærede, at Folket overalt havde begyndt Striden. Saavel Hr. Polignac som Præsidenten i Retten maatte lee, da Vidnet beskrev, hvorledes han havde seet en Kone med Skjørterne fulde af Nationalkokarder, som hun uddeelte til Folket. Først den 22 Decbr. om Morgenen Kl. 7 blev Dommen forkyndt for Exministrene i Vincennes. Hr. von Polignac lod sig den forelæse i Sengen og gav sin Forfærdelse tilkjende derover. Borgerlig Død, ophæver nemlig alle selskabelige Baand, endog Ægteskabets, og alle Eiendomme gaae over til Arvingerne. Det er den høieste Straf næst Dødsstraffen - siger Præfekten i sin Proklamation - Polignaes materielle Liv er reddet, men vil henrinde i et Fængsels Ensomhed, brændemærket med Æreløshed. Hr. Pepronnet blev ogsaa bestyrtset ved at høre Dommen; men Chantelauze sagde til Guernon: Pokker heller, Fængsel paa Livstid. Saa have vi Tid til at faae os et Partie Skak! Processens Omkostninger beløbe sig til over en halv Million Fr. Koureren er misfornøiet med at Exministrene ere slupne derfra med Livet, men trøster sig med, at de nu ville blive til et varigt Exempel for slette Ministre, istedetfor at Døden snart vilde have overgivet dem til Forglemmelse. Journal des Debats siger, at der fra Urostifternes Side allerede var bestemt en provisorisk Regjering med Ministre, Diktatorer a. men Partiets Svaghed er aabenbart, naar det Jntet kunde udrette under saa gunstige Omstændigheder som de nærværende, da den største Deel af Nationalgarden ønskede i det mindste 2 af Exministrenes Død. Journalen opfordrer til en stræng Undersøgelse, og udbryder med Hensyn til Raabet bort med Bajonnetter!" Sørgelige, jammerlige Beskæmmelse af vore Borgersoldaters forstandige, populære (!!) Bajonnetter, at sammenligne dem med Carl Xdes blinde, tyranniske Vaaben!"
Odense Adresse-Contoirs Efterretninger, 1831-01-03
Ministeren for det Jndre vil nu, saasnart Urolighederne have lagt sig, fremkomme med den ny Valglov. J Perpignan har ogsaa været alvorlige Uroligheder, og en Deel af Nationalgarden vægrede sig der ved at medvirke til Ordenens Vedligeholdelse. Monitøren søger at berolige Publikum med Hensyn til befæstningen af Paris og Lyon, at det ikke skal ansee samme for noget sikkert Tegn paa nærforestaaende Fiendtligheder. Fæstningsværkerne i Omegnen af Forstaden St. Denis ere alt begyndte. Soissons bliver ogsaa befæstet. - Frankerigs Gjæld beløber sig til 4,851,301,109 Millioner Fr. De italienske, spanske og portugisiske Flygtninge skulle Alle forlade Paris, men have faaet visse Departementer anviste til deres Opholdsteder, hvor der sørges for deres Underholdning.